  Туспуктэм: Майя Бывальцева Майя Бывальцева 0+ Финн-угор сиён-юонъя «Быг-быг» VIII калыккуспо фестиваль туэ интызэ уз вошты, Шаркан ёросысь Быгы гуртын ик ортчоз. Со сярысь ивортодэтъя «Удмуртия» агентстволы фестивальлэн кивалтӥсез Жанна Ермолаева вераз. « Бен, фестивальмы берен Быгие бертэ! Милям «Деревня будущего» (ӵектосъя – ред.) луыны кулэ вал ремонт, но туэ уг пӧрмы, лэся, сое лэсьтыны, вуоно аре выже со проект. Соин нош ик кутэмын вал сыӵе решение – «Быг-быг» луоз Быгиын » Жанна Ермолаева, «Быг-быг» фестивальлэн кивалтӥсез Нуналыз ӧз воштӥськы – куноосты 2-тӥ пӧсьтолэзе возьмало. Тодэ вайытом, «Деревня будущего» ӵектос улсын туэ гужем Быгиын умоятон-лэсьтӥськон ужъёс чакламын вал, соин ик фестивалез Шарканэ Тол Бабайлэн юртъераз выжтыны малпаллязы. Тегъёс: Удмуртия фестиваль Шаркан сиён-юонъёс Удмуртиысьтуризм Мерлык Лулчеберет  